[{"text_idx": "#000000", "text": "Yn gwneud gwahaniaeth i ofal plant ers 2001."}, {"text_idx": "#000005", "text": "Bu ein Prosiect Clybiau Plant, gwerth \u00a35.8 miliwn, ar waith o 2005 i 2009, wedi ei ariannu a\u0301 grant o Gronfa Gymdeithasol Ewrop ac ariannu cyfatebol o\u2019r Lotri Fawr (y Gronfa Cyfleoedd Newydd \u2013 NOF \u2013 bryd hynny), awdurdodau lleol a Llywodraeth Cynulliad Cymru. Fe wnaeth ariannu gan y lotri hefyd gefnogi agor clybiau yn ystod 2003-2007. Cynyddodd nifer y clybiau i 1622 yn ystod 2007/08, pan oedd y Prosiect Clybiau Plant yn nesa\u0301u at ei derfyn ac ariannu o\u2019r Gronfa Cyfleoedd Newydd wedi dod i ben. I gefnogi\u2019r tyfiant aruthrol yn y nifer o glybiau yn ystod y cynlluniau hyn, roedd y Prosiect Clybiau Plant hefyd yn cynnig hyfforddiant mewn datblygiad proffesiynol parhau a chefnogaeth mewn sgiliau busnes, yn ogystal a\u0302 darparu cefnogaeth ariannol i deuluoedd hyglwyf a phlant ag anghenion ychwanegol. Fe wnaeth ariannu Ewropeaidd yn ogystal ariannu prosiectau i gefnogi sgiliau pwyllgor clybiau, ac yn 2006 y sefydlwyd yn gyntaf ein gwaith gyda phrosiect Gofal Plant yng Nghymru: Dysgu a Gweithio ar y cyd, sef prosiect Childcare in Wales Learning and Working Mutually project (CWLWM), a sefydlwyd ar y dechrau i gyflenwi prosiectau Ewropeaid megis ein pac offer datblygu busnesau, a hyfforddiant i\u2019r sector gofal plant."}, {"text_idx": "#000007", "text": "O 2009 ymlaen, a thlodi plant yn ganolog o ran gweithredu cymdeithasol a gwleidyddol, canolbwyntiodd Clybiau Plant Cymru Kids\u2019 Clubs ar brosiectau a\u0302\u2019r diben o helpu pobl ifanc a\u2019u teuluoedd dychwelyd i fyd gwaith, dilyn ffordd iach o fyw a chadw clybiau\u2019n gynaliadwy. Trwy gynlluniau ariannu Ewrop cawsom gyfle i fynd i\u2019r afael anghenion grwpiau a dangynrychiolir megis y gymuned, Teithwyr, Ceiswyr Lloches a phobl ddi-waith, drwy feithrin sgiliau a hyder, a\u2019u galluogi i ddod yn rhan o\u2019r gweithlu eto a chodi eu teuluoedd o afael tlodi."}, {"text_idx": "#000010", "text": "Yn 2014, daeth partneriaeth CWLWM, sy\u2019n cynnwys y pum sefydliad gofal plant mwyaf blaenllaw yng Nghymru, yn bartneriaeth gref a ariennir gan Lywodraeth Cymru i ddarparu gwasanaeth integredig strategol, dwyieithog sy\u2019n sicrhau\u2019r canlyniadau gorau posibl i blant a theuluoedd ledled Cymru, o fewn \u2018system gyfan\u2019 Llywodraeth Cymru. \u2018 dull. Gweler gwefan Cwlwm "}, {"text_idx": "#000016", "text": "2022 Mae logo, delwedd a gwefan newydd yn cael eu lansio wrth i Glybiau Plant Cymru Kids\u2019 Clubs ddiweddaru eu proffil i adlewyrchu gweledigaeth newydd. Ochr yn ochr a\u0302\u2019i waith gyda phartneriaid Cymreig, ymunodd Clybiau Plant Cymru Kids\u2019 Clubs a\u0302\u2019r sefydliadau cyfryngol cenedlaethol sy\u2019n cynrychioli ac yn cefnogi \u20184 gwlad\u2019 Gofal Plant Alllysgol y DU i gryfhau polisi, ymarfer, ymchwil a chefnogaeth i Glybiau Allysgol ar draws y DU gyfan. "}, {"text_idx": "#000019", "text": "Mae\u2019n bleser o\u2019r mwyaf gennym rannu a\u0302 chi rai cyfleoedd am ariannu. Peidiwch ag anghofio y gallwn eich cefnogi i [...]"}]